text: سوئڈن کی یوروپی یونین امور اور تجارت کی وزیر محترمہ لنڈے نے آج شہری ترقیات کے وزیر جناب ایم وینکیا نائیڈو سے ملاقات کی اور اسمارٹ سٹی کے فروغ کے سلسلے میں تعاون کے تمام ممکنہ امور پر تفصیلی تبادلہ خیال کیا۔ محترمہ لنڈے نے کہا کہ سویڈن اور ہندوستان نے 2015 میں پائیدار شہری ترقی کےلئے ایک معاہدے پر دستخط کئے تھے اور اسمارٹ سٹی مشن اس ایم او یو کو ٹھوس عمل میں تبدیل کرنے کا منفرد موقع فراہم کرتا ہے۔